การเตรียมตัวสำหรับชีวิตสังฆาวาส การอุปสมบทเพื่อเป็นพระภิกษุ เรียนรู้เกี่ยวกับศาสนาพุทธ
การเป็นพระสงฆ์ในพุทธศาสนาจะต้องทำสมาธิทุกวันและความพยายามเพื่อจะเปลี่ยนวิธีการคิดของจิตใจ เมื่อคุณอยู่อาศัยที่วัด เวลาส่วนใหญ่ของวันจะต้องใช้ไปกับการทำสมาธิ ซึ่งต้องอาศัยการฝึกฝน   พุทธศาสนาประกอบไปด้วยการทำสมาธิหลากหลายรูปแบบรวมไปถึงการทำสมาธิที่เพ่งไปที่การหายใจ, การทำสมาธิที่เน้นไปที่การเคลื่อนไหวและการทำสมาธิเพื่อสติปัญญาและความสงบของใจ อาจจะมีการผ่อนปรนในบางกรณี เริ่มจากการทำสมาธิห้านาทีวันละสองครั้ง เมื่อคุณรู้สึกสบายกับระยะเวลา 5 นาทีแล้ว ก็ให้เพิ่มเวลาวันละทีละเล็กน้อยจนกระทั่งสามารถนั่งได้ 15 นาที วันละสองครั้ง พระสงฆ์บางรูปนั่งสมาธิเป็นหลายๆ ชั่วโมง การเป็นพระสงฆ์ คุณจะต้องปฏิบัติตามพระวินัย เป็นหลักปฏิบัติตนที่กำหนดให้พระภิกษุและภิกษุณีห้ามทำงานเพื่อหาเลี้ยงชีพ ในบางกรณีวัดจะมีสิ่งของจำเป็นพื้นฐานไว้ให้ แต่ในบางครั้งคุณจะอาจจะต้องมีเงินไว้ดูแลตัวเอง พระสงฆ์อยู่อย่างสมถะ ก็คือจะมีแค่สิ่งที่จำเป็นสำหรับชีวิตที่เรียบง่ายเท่านั้น ไม่มีอะไรมากกว่านั้น คุณจะมีเครื่องนุ่งห่ม, ข้าวสารอาหารแห้งและสิ่งของอื่นๆ ที่จำเป็นสำหรับการดำรงชีวิตในแต่ละวัน อย่างไรก็ตามอุปกรณ์อิเล็กทรอนิกส์, เสื้อผ้าหรือรองเท้าราคาแพงและอะไรก็ตามที่จัดว่าเป็นสิ่งของฟุ่มเฟือยไม่สามารถใช้ได้ พระสงฆ์ไม่ได้รับอนุญาตให้ครอบครองสิ่งที่เร้าความรู้สึก เช่น ความโลภ, ความริษยาหรือความรู้สึกเป็นเจ้าของ เมื่อคุณเข้ามาอยู่ในเขตสังฆาวาสแล้ว คุณจะต้องอุทิศชีวิตให้กับชุมชนพุทธ คุณจะใช้วันๆ หนึ่งไปกับการช่วยเหลือผู้อื่นและความสนใจของคุณจะมุ่งไปที่ผู้ที่ต้องการความช่วยเหลือจากคุณ คุณจะมีโอกาสติดต่อกับครอบครัวน้อยมากและจะถูกปลูกฝังว่าชุมชนพุทธนี้เป็นครอบครัวของคุณ   การที่จะบวช คุณอาจจะอยากปรึกษากับครอบครัวและอธิบายให้พวกเขารู้ว่ามันจะเป็นอย่างไร วัดบางแห่งจะไม่รับผู้อุปสมบทที่แต่งงานแล้วหรือมีความสัมพันธ์ที่แน่นหนา คนโสดจะสามารถอุทิศตนให้การศึกษาพระธรรมได้มากกว่า เนื่องจากพวกเขาไม่มีปัจจัยภายนอกมาดึงความสนใจไป พระสงฆ์จะไม่เข้าไปยุ่งเกี่ยวกับเรื่องทางเพศไม่ว่าจะรูปแบบใดก็ตาม ในบางกรณีพระสงฆ์และแม่ชีจะไม่ได้รับอนุญาตให้พูดคุยกันในเรื่องที่ไม่ได้เกี่ยวกับชีวิตประจำวัน การศึกษาเรื่องนี้ก่อนที่คุณจะเข้ารับการอุปสมบทเป็นสิ่งที่ฉลาด เพื่อที่คุณจะได้รู้ว่าคุณเหมาะสมกับชีวิตในโลกทางธรรมหรือไม่ แนวคิดก็คือพลังงานที่คุณใช้ในเรื่องเพศโดยปกติ จะส่งผลยิ่งใหญ่กว่าเรื่องตนเอง ในบางประเพณี การบวชหมายถึงการบวชตลอดชีวิต อย่างไรก็ตามก็มีธรรมเนียมปฏิบัติอื่นๆ ที่ไม่ว่าอะไรกับการบวชเพียงแค่ระยะเวลาหนึ่งไม่ว่าจะเป็นเดือนหรือจะเป็นปี เช่นในธิเบต ผู้ชายจำนวนหลายคนบวช 2 หรือ 3 เดือน เพื่อที่จะพัฒนาจิตวิญญาณของตนก่อนที่ในที่สุดจะแต่งงานหรือไปประกอบอาชีพ   ต้องมั่นใจว่าวัดที่คุณสนใจจะเข้าร่วมนั้นมีระยะเวลาการบวชที่คุณต้องการ ถ้าคุณไม่มั่นใจ ก็สามารถบวชแค่ 2 หรือ 3 เดือนก่อนแล้วค่อยขออยู่ต่อระยะยาวทีหลัง ถ้าคุณอยากจะเป็นพระสงฆ์ คุณจะต้องเข้าพิธีอุปสมบทที่โบสถ์โดยเฉพาะ มันจำเป็นที่จะมีคุณสมบัติครบถ้วนตามที่วัดกำหนดเพื่อที่จะเข้ารับการบวชที่วัดแห่งนั้น ในบางกรณีการยินยอมให้เข้าพิธีจะต้องได้รับความเห็นชอบจากผู้อาวุโสที่จะตัดสินว่าคุณจะเป็นพระภิกษุที่ดีหรือเปล่า พิธีนี้จะทำให้คุณเป็นชาวพุทธและจะทำได้โดยพระอุปัชฌาย์เท่านั้น ระหว่างการทำพิธี พระสงฆ์จะ ส่งผ่านพระรัตนตรัยและเบญจศีลให้คุณ และคุณยังจะได้รับฉายาทางพุทธศาสนาอีกด้วย  ถ้าคุณนับถือนิกายสุขาวดี คุณจะเข้าพิธียืนยันแทนที่จะเป็นพิธีอุปสมบท ซึ่งมีจุดประสงค์เหมือนกัน ถ้าคุณเข้าพิธีอุปสมบท โดยปกติแล้วพระอาจารย์ของคุณจะเป็นผู้ที่ประกอบพิธี คุณจะได้รับคำสั่งเฉพาะของแต่ละวัด พระโพธิสัตว์คือผู้ที่อุทิศตนตามแนวทางทางพุทธศาสนา คำสาบานจะมุ่งเน้นไปที่ความกรุณาปรานี มุ่งเน้นการสร้างประโยชน์ให้กับมนุษย์ทุกคนและการค้นพบปัญญาที่แท้จริง คำสาบานนี้ทำหน้าที่เป็นหนทางเพื่อให้แรงบันดาลใจสูงสุดของคุณชัดเจน มันจะทำให้คุณดำรงชีวิตไปในทางที่ไม่เห็นแก่ตัวและคุณจะต้องท่องจำมันเป็นเรื่องพื้นฐานทั่วไป เริ่มขั้นแรกของการเป็นพระสงฆ์โดยการเข้าใจหลักพื้นฐานของพุทธศาสนา ลองหาหนังสือจากห้องสมุดมาอ่าน, ค้นคว้าทางออนไลน์และถ้าเป็นไปได้เรียนรู้กับผู้ที่ผ่านการบวชมาก่อน พระพุทธเจ้าไม่ได้บังคับว่าจะต้องเชื่อแต่พระองค์ทรงขอให้เหล่าพระสาวกพิสูจน์ให้ฆราวาสเห็นความจริงที่อยู่บนพื้นฐานของการค้นพบในศาสนา นี่ก็เป็นสิ่งพื้นฐานที่คุณควรรู้:  เรียนรู้หลักมรรค 8 ซึ่งเป็นหนทางที่จะดับความทุกข์ทรมานทั้งหลาย. หลักธรรมนี้ประกอบด้วยสัมมาทิฏฐิ,  สัมมาวาจา, สัมมาสังกัปปะ , สัมมาวายามะ, สัมมาสติ, สัมมาสมาธิ,  สัมมากัมมันตะ และสัมมาอาชีวะ ศึกษาอริยสัจ 4 ซึ่งเป็นแก่นแท้ของพระพุทธศาสนา. หลักอริยสัจสี่แบบง่ายๆ ก็คือความทุกข์เกิดขึ้น จากกิเลสของเราเอง จะสามารถหยุดได้เมื่อละกิเลสและการหลุดพ้นจากความทุกข์เป็นสิ่งที่เป็นไปได้ในหลักอริยสัจสี่ พุทธศาสนาเป็นศาสนานานาชาติและมีวัดอยู่ในเกือบทุกประเทศ การปฏิบัติตนตามหลักพุทธศาสนาในฐานะที่เป็นฆราวาสจะทำให้คุณเห็นว่าสังคมของชาวพุทธนั้นเป็นอย่างไร ซึ่งเป็นสิ่งสำคัญสำหรับการเป็นพระสงฆ์ คุณอาจจะต้องเป็นส่วนหนึ่งของสังคมชาวพุทธก่อนเป็นเดือนหรือแม้กระทั่งเป็นปี ถึงจะเป็นพระสงฆ์ได้   เช็คว่ามีศูนย์รวมของศาสนาพุทธใกล้ๆ คุณไหมทางสมุดโทรศัพท์หรือทางออนไลน์ จงเป็นผู้เข้าร่วมที่กระตือรือร้นที่วัด ในบางที่ก็จะมีหลักสูตรเบื้องต้นไว้ให้สำหรับให้คุณศึกษาพุทธศาสนามากขึ้น กิจวัตรอื่นๆ จะทำให้คุณมีความเชื่อมากขึ้น ชุมชนของพุทธศาสนาไม่เหมือนกันทั้งหมด เหมือนสถาบันทางศาสนาอื่นๆ นั่นแหละ บางที่ก็ดูเป็นแบบดั้งเดิมมากว่า ในขณะที่บางแห่งก็เปลี่ยนแปลงไปตามยุคสมัยปัจจุบัน หาชุมชนที่เหมาะกับทัศนคติของคุณและคุณสนใจมัน การไปเยี่ยมชมวัดในพุทธศาสนาที่เมืองอื่นๆ อาจจะเป็นประโยชน์หรือแม้กระทั่งในต่างประเทศ เพื่อที่จะได้เห็นชุมชนทางพุทธหลากหลายแบบ ศึกษาจากพี่เลี้ยงเป็นสิ่งที่สำคัญมากๆ สำหรับขั้นแรกของการเป็นพระสงฆ์ การเรียนหนึ่งต่อหนึ่งที่ทำให้คุณเข้าถึงคำสอนทางพระพุทธศาสนาได้ลึกซึ้งมากขึ้นและเข้าใจอย่างถ่องแท้ว่าการเป็นพระสงฆ์ต้องทำอะไรบ้าง เริ่มกระบวนการกับใครสักคนที่จะสามารถสอนทุกสิ่งทุกอย่างที่คุณต้องรู้ให้คุณได้   ในการหาพี่เลี้ยง ให้ถามหาคำแนะนำจากชุมชนชาวพุทธที่คุณอยู่ หลายๆ ครั้งทางวัดจะเชิญผู้นำทางศาสนามาเพื่อพูดคุยเป็นกลุ่มและนี่จะทำให้คุฯมีโอกาสได้พบปะกับพี่เลี้ยงที่เก่งๆ
ใช้เวลาเพื่อทำสมาธิ. เตรียมตัวให้พร้อมเป็นเวลา 2 ถึง 3 ปี. เตรียมตัวละทางโลก. จำไว้ว่าชุมชนชาวพุทธของคุณจะกลายเป็นครอบครัวใหม่ของคุณ. เตรียมพร้อมสำหรับการสาบานตนว่าจะตั้งมั่นอยู่ในความบริสุทธิ์. ตัดสินใจคุณอยากจะบวชนานแค่ไหน. เริ่มต้นฝึกฝนที่วัด. เข้าร่วมพิธีอุปสมบท. ปฏิบัติตามคำสั่งของพระอาจารย์ของคุณ. สาบานพระโพธิสัตว์. ทำให้ตัวเองคุ้นชินกับหลักธรรมคำสอนทางพุทธศาสนา. เข้าร่วมกิจกรรมที่วัดหรือสังฆะ ซึ่งเป็นที่ศึกษาและปฏิบัติพุทธศาสนา. หาผู้นำทางจิตวิญญาณหรือพี่เลี้ยง.
https://www.wikihow.com/Become-a-Buddhist-Monk https://www.wikihow.com/Become-a-Buddhist-Monk https://www.wikihow.com/Become-a-Buddhist-Monk
Preparing for Monastic Life Becoming Ordained as a Monk Learning About Buddhism